Houtbaai: Vermiste bemanningslid opgespoor | Maroela Media
Houtbaai: Vermiste bemanningslid opgespoor
14 Oktober 2012	Suné van Heerden	Die liggaam van die vermiste bemanningslid van ‘n boot wat in Houtbaai omgeslaan het, is Sondag deur vlootduikers opgespoor.
Twee mense is in dié voorval dood. Gesinslede van John Roberts het glo begin huil toe beamptes van die Nasionale Seereddingsinstituut (NSRI) aan hulle meegedeel het dat die liggaam opgespoor is, berig EWN. Die liggaam sal na die NSRI se hoofkantoor in Houtbaai geneem word waar die forensiesepatologie-eenheid eers bewyse sal insamel voordat die gesin hom kan uitken.
Ten minste een ander persoon, wat glo van Brittanje afkomstig is, is dood toe die plesierboot Saterdag omstreeks 15:00 omgeslaan het. Sy familie is versoek om hom by die lykshuis in Salt River uit te ken.
Altesaam 37 passasiers is gered en talle is beseer. Volgens die NSRI sal hulle almal spoedig herstel.
Die Suid-Afrikaanse Maritieme Owerheid (SAMSA) het die Mekoshker na Tafelbaai-hawe getou. Aanvanklike berigte wat aangedui het dat die Mekoshker iets in die water getref het is verkeerd, het beamptes van NSRI bevestig. Brad Geyser, woordvoerder van die NSRI het gesê water het by die vaartuig se elektriese enjinkamer ingelek en die boot het alle krag verloor en toe in rowwe seetoestande tot stilstand gekom. Die boot het toe omgeslaan nadat dit oorspoel het.
Twee vaartuie in die omgewing het hul na die Mekoshker gehaas en van die passasiers gered. In een stadium was drie vroue in die romp van die omgeslane vaartuig vasgekeer, maar hulle kon deur suurstofholtes asem haal.
Gepubliseer in Hoofnuus, Nuus, Suid-Afrika | Sleutelwoorde boot omgeslaan, houtbaai, mekoshker
vorige artikelBowie, die polisiehond, snuffel dagga uitDie polisie in Uitenhage het beslag gelê op dagga ter waarde van sowat R700 000 danksy Bowie, 'n polisiehond.	volgende artikel“Ek is Brad Pitt, en ek is ‘n dwelmverslaafde”Brad Pitt het Vrydagaand 'n volgepakte teater by die Sundance Sunset in Wes-Hollywood verras toe hy openlik oor dwelmmiddels begin praat het, toe hy Eugene Jarecki se rolprent, The house I live in, bekendgestel het. Sluit
Video: Man sit vas in kind se eetstoeltjieVideo: Toertjies met tafeltennisballetjiesGedagte vir die dag: Moenie bang wees nie
Gewildste artikelsAardbewing in Johannesburg
EFF 'n "bedreiging vir demokrasie"
Verna Vels oorlede
Foto's: Olifant keer toeriste se motor om in wildtuin
E-posadres*	wat is waar?TuisNuusneusRadioRugbyMusiekBoekrakTaaltoffieResepteVermaakBoeretroosGroot DebatKontak ons	98 | 0.885